OzLabs/hebrew-wiki-articles huggingface dataset:
אמה רדוקנו

אמה רדוקנו (באנגלית: Emma Raducanu; נולדה ב-13 בנובמבר 2002) היא שחקנית טניס מקצוענית בריטית. 
הישג השיא שלה הוא זכייה בגראנד סלאם, באליפות ארצות הברית הפתוחה (2021). היא הייתה לשחקנית הראשונה שעושה זאת משלב המוקדמות.

== ביוגרפיה ==
רדוקנו נולדה בטורונטו, אונטריו, קנדה, לאב רומני ואם סינית, שעבדו בתחום הפיננסים.<ref></ref> הכתיב המקורי של שם המשפחה שלה בשפה הרומנית הוא Răducanu. משפחתה עברה ללונדון כשהייתה בת שנתיים. היא החלה לשחק טניס בגיל חמש.<ref></ref>

== קריירה ==
רדוקנו הפכה לטניסאית מקצוענית בשנת 2018.<ref></ref> היא רשמה את הופעת הבכורה שלה ב-WTA בסיבוב הופעות בנוטינגהאם הפתוחה 2021.

ביוני 2021 רשמה רדוקנו את הופעת הבכורה העיקרית שלה בגראנד סלאם באליפות וימבלדון. היא העפילה לסיבוב השלישי לאחר שגברה על מרקטה וונדרואושובה הצ'כית ועל ויטליה דיאצ'נקו הרוסייה. היא הייתה הבריטית הצעירה ביותר שהעפילה לסיבוב השלישי בווימבלדון מאז אלנה בלטצ'ה בשנת 2002.<ref></ref> לאחר מכן ניצחה את סורנה קרסטיאה הרומנייה, והעפילה לסיבוב הרביעי בגיל 18 ו-239 ימים, הבריטית הצעירה ביותר שהגיעה לשמינית הגמר, והבטיחה את מקומה ב-185 הראשונות בדירוג ה-WTA, כשדורגה במקום ה-338 בתחילת האליפות. ב-5 ביולי 2021 פרשה במערכה השנייה במשחקה בסיבוב הרביעי מול אג'לה טומל'אנוביץ', עקב קשיי נשימה.<ref></ref>

===תואר גראנד סלאם ראשון===
באליפות ארצות הברית הפתוחה בספטמבר 2021, זכתה רדוקנו בתואר לאחר ניצחון על ליילה פרננדז מקנדה, שדורגה במקום 66 בעולם, בשתי מערכות (6–4, 6–3). 

בדרך לתואר היא ניצחה את כל המערכות בכל עשרת המשחקים שלה. בשלב המוקדמות היא ניצחה את ביביאן שופס מהולנד (6–1, 6–2), את מרים בולקוודזה מגאורגיה (6–3, 7–5), ואת מאייר שריף ממצרים (6–1, 6–4), ונכנסה להגרלה הראשית. בתחרות עצמה גברה על סטפני ווגל'ה משווייץ (6–2, 6–3), ג'אנג שואי מסין (6–2, 6–4), שרה סוריבס טורמו מספרד (6–0, 6–1) ושלבי רוג'רס מארצות הברית (6–2, 6–1). בשלב רבע הגמר ניצחה את בלינדה בנצ'יץ' משווייץ (11 בטורניר) בשתי מערכות (6–3, 6–4), ובשלב חצי הגמר ניצחה את מריה סקארי מיוון (17 בטורניר) בשתי מערכות (6–1, 6–4).<ref></ref> כתוצאה מכך עלתה 127 מקומות בדירוג העולמי, מהמקום 150 למקום 23. 

רדוקנו היא הטניסאית שדורגה הכי נמוך בתחרות והעפילה לחצי הגמר, מאז קים קלייסטרס שעשתה זאת ב-2009, והצעירה ביותר מאז מריה שראפובה ב-2005.<ref></ref> 

רדוקנו היא הטניסאית הראשונה, שזכתה בטורניר לאחר שהעפילה משלב המוקדמות, והאישה הראשונה בעידן הפתוח, שזכתה בגראנד סלאם עם שתי הופעות בלבד (הכניסה היחידה הקודמת שלה לגראנד סלאם הייתה באליפות וימבלדון 2021)<ref></ref><ref name=":0"></ref>.

רדוקנו הפכה לבריטית הראשונה מזה 53 שנים, שהעפילה לגמר אליפות ארצות הברית הפתוחה וגם זכתה בה. על הישג זה זכתה לברכה יוקרתית אישית מהמלכה אליזבת'<ref name=":0" />.

בשנת 2022 נכללה ברשימת פורבס 30Under30 האירופאית.<ref></ref>

== קישורים חיצוניים ==

* 

== הערות שוליים ==

קטגוריה:טניסאיות בריטיות
קטגוריה:טניסאיות זוכות אליפות ארצות הברית הפתוחה בטניס
קטגוריה:פורבס 30Under30: אירופה
קטגוריה:זוכי פרס ESPY: טניסאית השנה
קטגוריה:בריטים שנולדו ב-2002
פרנץ ראשקאי

פרנץ ראשקאי (במקור קראוס, בהונגרית: Ráskai Ferenc; קומארום, 23 בנובמבר 1880<ref></ref> – בודפשט, 29 באוקטובר 1942)<ref>Halálesete bejegyezve a Bp. XIV. ker. állami halotti akv. 1114/1942. folyószáma alatt.</ref> היה סופר, עיתונאי, מחזאי יהודי-הונגרי.

== ביוגרפיה ==
פרנץ ראשקאי נולד במשפחה יהודית כבנם של מיקשה קראוס, סוחר ושל ברתה שפיצר. הוא למד את המחצית הראשונה של הגימנסיה בקומרום, לאחר מכן המשיך בבודפשט וסיים את לימודיו שם.<ref>Ráskai Ferenc önéletrajz - Száz Magyarok Könyvei, Légrády, Budapest, 1915.</ref> הוא סיים את לימודיו האקדמיים בפקולטה למשפטים של אוניברסיטת בודפשט (כיום אוניברסיטת אטווש לוראנד). מ-1902 היה עורך המשנה של השבועון "החיים הציבוריים ההונגרים" (Magyar Közélet). בין השנים 1903–1936 היה עמית מערכת של "עיתון פשט" (Pesti Hírlap), בעל טור התיאטרון. הוא כתב לבריות של אופרטות ומחברם של יותר מעשרה מחזות. בין השנים 1904–1905 ערך את מגזין הילדים "מספרי הסיפורים ההונגרי". מותו נגרם כתוצאה מהתקף לב. אשתו הייתה ארנקה מולנאר (קודם מילר), שאיתה התחתן ב-19 במאי 1918, ברובע החמישי של בודפשט.<ref></ref> קברו נמצא בבית הקברות היהודי ברחוב קוזמה בבודפשט.<ref>[http://www.oroklet.hu/bent.php?nyelv=2&igy=&kmod=5&tkod=0224&parcella=1A&sor=8&sir=20&szuletes=1883&elhalaloza=1942&nev=R%E1skai%20Ferenc&prefix=&gmail=szenczins&gnev=&glakhely=&gid= ÖRÖKLÉT]</ref>

== כתביו ==
* לחיות הלאה (שירים, 1903)
* גורל נשים (סיפור קצר, 1909)
* פקידה (מחזה, 1916)
* בכי גברים (רומן, 1921)
* לילות דנובה (רומן, 1923)
* חשמל בים. הרומן של מרי יאסאי (רומן, 1938)
* לחיות הלאה בשני סוגי נעליים (רומן, 1942)
* רומן של תמונת קושוט (רומן, 1921)

== מחזותיו<ref>Schöpflin Aladár: Magyar Színművészeti Lexikon, IV. kötet / Ráskai Ferenc - Kiadja: Az országos színészegyesület, Bp.. 1931.</ref> ==
* הברון קולומבוס - אופרטה בת 3 מערכות, מוזיקה מאת גזה חורין, בכורה: 12 בנובמבר 1910 תיאטרון העיר
* למרגלות הכנסייה - סיפור מבודפשט, מערכה אחת. בכורה: 24 ביוני 1911 אוראדיה.
* פאון - קומדיה בת 3 מערכות, בכורה: 13 במרץ 1912 קולוז'וואר
* עיר הילדים, או המהתלה עבור המלך מתיאש - 3 מערכות, קומדיית נוער מוזיקלית בכורה: 4 באפריל 1914 תיאטרון קומדיה של בודפשט
* לידי - לידיה: מחזה במערכה אחת, בכורה: 11 ביוני 1915 תיאטרון קיראי (קונסורציום תחת המלחמה)
* חיה - מחזה במערכה אחת
* פרופסור ניק אל חמה - מחזה במערכה אחת
* הרפתקנית - מחזה במערכה אחת
* הפקידה - מחזה חברתי בשלוש מערכות, בכורה: 2 באוגוסט 2016, תיאטרון בודה, אחר כך תיאטרון בודפשט (12 ביוני 1918)
* בית בבודה - קומדיה בת 3 מערכות, בכורה: 13 ביולי 1917 תיאטרון בודה
* מלאך מושיע - קומדיה, בכורה: תיאטרון הרנסאנס (1917)
* המחזר - תמונה מהחיים במערכה אחת, בכורה: 3 בדצמבר 1919 תיאטרון הדנובה

== ראו גם ==
* [http://mek.oszk.hu/00300/00355/html/ABC12527/12736.htm לקסיקון ביוגרפי הונגרי]
* [http://mek.oszk.hu/04000/04093/html/szocikk/14046.htm לקסיקון יהודי הונגרי]
* [https://www.eternus.hu/szerzo/Raskai_Ferenc שיריו של פרנץ רסקאי]

== לקריאה נוספת ==
* מיהו מי בספרות הונגרית? ספרי מאגר 

== קישורים חיצוניים ==

== הערות שוליים ==

קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:מחזאים יהודים הונגרים
קטגוריה:סופרים אסורים (הונגריה 1944)
קטגוריה:בוגרי אוניברסיטת אטווש לוראנד בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1880
קטגוריה:הונגרים שנפטרו ב-1942
מרי ג'ונסטון

מרי ג'ונסטון (באנגלית: Mary Helen Johnston; נולדה ב-17 בספטמבר 1945) היא עובדת נאס"א בעבר ופרופסור במכון לטכנולוגיה בפלורידה. לאחר נישואים היא שינתה שם משפחתה ל"מקיי".

== ביוגרפיה ==
מרי ג'ונסטון נולדה בוסט פאלם ביץ' שבפלורידה וגדלה באזור. עוד בהיותה ילדה היא התעניינה בחקר החלל וביקרה מרכז החלל קנדי שממקום ליד ביתה.

בשנת 1966 היא סיימה לימודי תואר בהנדסה באוניברסיטת המדינה של פלורידה. היא המשיכה ללימודי תואר שני ובשנת 1973 סיימה דוקטורט במטלורגיה באוניברסיטת פלורידה.

עוד בזמן לימודים היא התחילה לעבוד במרכז טיסות החלל מרשל. החל משנת 1974 היא עבדה לצד קרולין ס. גרינר על תוכניות ניסוי שונות שנערכו במרכז. ביחד הן קיבלו אימונים של אסטרונאוט. בשנת 1983 היא התקבלה לצוות עתודה של STS-51-B. מרי ג'ונסטון התקבלה לצוות כמומחית להנדסת חומרים.

מרי ג'ונסטון עזבה את נאס"א בשנת 1986 והחלה ללמד באוניברסיטת טנסי. באותה תקופה היא כבר הייתה נשואה לדויין מקיי, מדען נאס"א בעבר. בשנת 2003 הזוג עבר לעבוד במכון לטכנולוגיה של פלורידה שממוקם במלבורן.

מרי ג'ונסטון בעלת עשרות פטנטים בתחום הנדסת חומרים. היא קיבלה מספר פרסים במהלך עבודתה.

== קישורים חיצוניים ==

* [http://www.spacefacts.de/bios/astronauts/english/johnston_mary.htm קורות חיים]

קטגוריה:עובדי נאס"א
קטגוריה:עובדות נאס"א
קטגוריה:בוגרי אוניברסיטת המדינה של פלורידה
קטגוריה:בוגרות אוניברסיטת המדינה של פלורידה
קטגוריה:ממציאים אמריקאים
קטגוריה:ממציאות אמריקאיות
קטגוריה:אמריקאים שנולדו ב-1945
קטגוריה:אמריקאיות שנולדו ב-1945
אבנייר

אבנייר הוא סרט קצר ישראלי משנת 2017, שבויים בידי הלל ראטה במסגרת לימודיו בבית הספר לקולנוע ולטלוויזיה מעלה. הסרט הוקרן במספר פסטיבלים,<ref name=":0" /> וזכה בפרס איריס לסרט קצר לשנת 2017.<ref></ref> הסרט הוקרן במספר פסטיבלים, ביניהם פסטיבל קרדיף לקולנוע, פסטיבל TLV PRIDE 2017 (בו זכה בפרס ראשון<ref></ref>) ופסטיבל סרטי הלהט"ב ה-32 של קונטיקט.

== תקציר העלילה ==
לאה, בחורה חרדייה, קובעת להפגש עם אח שלה, אותו לא ראתה שנים, במקום בו נהגו לשחק כשהיו ילדים. כשהיא מגיעה למקום המפגש היא מגלה כי אחיה כבר אינו מי שהיה ועכשיו עליה להחליט האם לקבל אותו או לא.<ref name=":0"></ref>

== קישורים חיצוניים ==

* 
* 

== הערות שוליים ==

קטגוריה:סרטי 2017
קטגוריה:סרטי סטודנטים
קטגוריה:סרטי להט"ב ישראליים
קטגוריה:סרטים קצרים
קטגוריה:סרטים ישראליים משנת 2017
קייזר גייטס

קייזר גייטס (באנגלית: Kaiser Gates; נולד ב-8 בנובמבר 1996) הוא כדורסלן אמריקאי המשחק בעמדת הסמול פורוורד בלונג איילנד נטס.

==קריירה==
===תיכון===
גייטס למד בתיכון סנט פרנסיס, ושיחק בקבוצת הכדורסל המקומית לצד מאליק ביזלי וקובי סימונס, איתם זכה בשתי אליפויות רצופות.

גייטס קלע יותר מ-1,200 נקודות, והוא הריבאונדר המוביל בתולדות התיכון.

כשסיים תיכון, בחר לשחק בקבוצת הכדורסל של אוניברסיטת קסבייר שבסינסינטי, אף על פי שקיבל הצעות גם מאוניברסיטת טקסס טק, אוניברסיטת ואנדרבילט, אוניברסיטת המדינה של פלורידה, אוניברסיטת ג'ורג'יה ואוניברסיטת מיזורי.<ref name="alpharetta"></ref>

===אוניברסיטת קסבייר===
בשנתו הראשונה באוניברסיטה רשם נתונים של 3.2 נקודות ו-2.6 ריבאונדים למשחק,<ref></ref> ובשנים הבאות שיפר את ממוצעיו ל-5.8 ו-4.1<ref></ref> ול-7.2 ו-4.6, עם ממוצע של 37.8% מעבר לקשת.<ref></ref> הוא ויתר על עונתו האחרונה באוניברסיטה, ובחר להתמודד בדראפט 2018 ב-NBA.<ref></ref>

===ליגת הפיתוח===
לאחר שלא נבחר בדראפט, הצטרף גייטס לשיקגו בולס למשחקי ליגת הקיץ. לאחר שהרשים במשחקים, הוא חתם על חוזה להצטרפות למחנה האימונים של הבולס,<ref name=bulls></ref> אך לאחר חודש הקבוצה ויתרה עליו,<ref></ref> והוא הצטרף לווינדי סיטי בולס מליגת הפיתוח.<ref></ref>

ב-12 בספטמבר 2019 הוא הועבר בטרייד למיין סלטיקס, קבוצת הפיתוח של בוסטון סלטיקס, תמורת בחירה מספר 4 בדראפט 2019 של ליגת הפיתוח.<ref></ref>

ב-16 בדצמבר 2020 הצטרף לברוקלין נטס,<ref></ref> אך שוחרר יום למחרת.<ref></ref> ב-27 בינואר הצטרף ללונג איילנד נטס.<ref></ref>

===הפועל ירושלים===
ב-8 בספטמבר 2021 הצטרף להפועל ירושלים.<ref name="hapoel"></ref><ref></ref>

==קישורים חיצוניים==

* 

==הערות שוליים==

קטגוריה:כדורסלנים אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת קסבייר
קטגוריה:כדורסלני וינדי סיטי בולס
קטגוריה:כדורסלני מיין סלטיקס
קטגוריה:כדורסלני לונג איילנד נטס
קטגוריה:כדורסלני הפועל ירושלים
קטגוריה:אמריקאים שנולדו ב-1996
איילת טריאסט

איילת טריאסט (נולדה ב-24 במרץ 1978) היא עיתונאית, מדבבת, מרצה ושדרנית רדיו ישראלית.

==ביוגרפיה==

סבה היה הסופר והמתרגם משה יחיאל בר-און.

בוגרת תיכון אלון ברמת השרון.

==קריירה==

את תחילת דרכה המקצועית עשתה טריאסט בגלי צה"ל בשנת 1996 כחיילת, ולאחר שחרורה כאזרחית עובדת צה"ל. בין היתר הגישה תוכניות מוזיקה כגון "בוקר טוב", "ארבע אחרי הצהריים", "שתיקת הכבישים", "לא רוצים לישון" וכן ערכה והגישה תוכניות בידור וסאטירה כמו "כוונות לילה" ו"ואקום", ותוכנית אקטואליה רכה יומית – "בוקר טוב צה"ל". במקביל קריינה מהדורות חדשות בתחנה, והפיקה בשטח במבצע השידורים המיוחד אחרי אסון המסוקים.

מאוחר יותר הייתה ממייסדי הרדיו הבינתחומי ושימשה כמפתחת תוכן, מרצה ועורכת ראשית ובהמשך מנהלת הרדיו של ועורכת כנס Fm+ ב (אוניברסיטת רייכמן).

בשנת 2003 השתתפה במחזה "הנשים של פיקאסו" באנסמבל תיאטרון הרצליה וגילמה את דמותה של פרנסואז ז'ילו, ובשנת 2012 תרמה את קולה לדמות המספרת בסדרת האנימציה בולו בערוץ הופ!.

בשנת 2017 מונתה לתפקיד מנהלת התוכניות בגל"צ, והחל משנת 2019 מגישה בתחנה את התוכנית "האחיות גרים" לצד נועה מנהיים. בשנת 2021 זכתה התוכנית בפרס מפקד גל"צ בתחום הפודקאסטים.

טריאסט בעלת תואר ראשון בהיסטוריה ובפסיכולוגיה מאוניברסיטת תל אביב ותואר שני בהצטיינות יתרה במסלול הישיר לדוקטורט בבית הספר להיסטוריה באוניברסיטת תל אביב.

== חיים אישיים ==
טריאסט היא אם לבת ולבן.

== הערות שוליים ==

קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:שדרניות גלגלצ
קטגוריה:שדרני גלגלצ
קטגוריה:חיילי גלי צה"ל
קטגוריה:אזרחים עובדי צה"ל
קטגוריה:בוגרות תיכון אלון (רמת השרון)
קטגוריה:בוגרי תיכון אלון (רמת השרון)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1978
קטגוריה:ישראלים שנולדו ב-1978
טורטול לומנזה

טורטול לומנזה למבי (בפלמית: Tortol Lumanza Lembi; נולד ב-13 באפריל 1994 הוא כדורגלן בלגי המשחק בעמדת הקשר בסטאבק.<ref name="soccerway"></ref>

==קריירה==
לומנזה נולד באנטוורפן למשפחה בלגית ממוצא קונגולזי,<ref></ref> ובשנת 2010 הצטרף למחלקת הנוער של סטנדרד לייז'.

לקראת עונת 2013/2014 הושאל לסנט טרוידן מהליגה הבלגית השנייה, ובתום העונה שב לסטנדרד לייז'.

ב-25 ביולי 2014 ערך את הופעת הבכורה שלו בליגת העל הבלגית, בניצחון 3–0 על שרלרואה.<ref name="soccerway2"></ref>

בספטמבר 2015 הצטרף לוואסלנד-בוורן, ושיחק במדיה שבעה משחקים בכל המסגרות. ביולי 2016 עזב את הקבוצה.

בינואר 2017, לאחר מספר חודשים ללא קבוצה, הצטרף לסטאבק מליגת העל הנורווגית.

בינואר 2018 הצטרף לאוסמנליספור מליגת העל הטורקית, ובתום העונה ירד איתה לליגה השנייה.

לאחר עונה עם הקבוצה בליגה השנייה, באוגוסט 2019 חזר לומנזה לסטאבק.

==קישורים חיצוניים==

==הערות שוליים==

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני סטנדרד לייז'
קטגוריה:כדורגלני סנט טרוידן
קטגוריה:כדורגלני ואסלנד-בוורן
קטגוריה:כדורגלני אנקרספור
קטגוריה:בלגים שנולדו ב-1994
ג'ייפי קופר

ג'ון פול קופר (באנגלית: John Paul Cooper; נולד ב-1 בנובמבר 1983), המוכר בשם הבמה ג'ייפי קופר (JP Cooper) הוא זמר-יוצר אנגלי. הוא ידוע בעיקר בשל השיר "September Song" והופעתו בסינגל "Perfect Strangers" של ג'ונאס בלו. כיום, הוא חתום באיילנד רקורדס.

== קריירה ==
=== 2012–2015: תחילת הקריירה ===
ב-27 ביוני 2012, הוא הוציא את שני המיני-אלבומים הראשונים שלו, EP1 ו-EP2.

ב-9 בנובמבר 2012, הוא התארח בסינגל "The Artist Inside" של דון דיאבלו.

ב-8 בנובמבר 2013, הוא הוציא את המיני-אלבום השלישי שלו, EP3.

ב-20 ביולי 2014, הוא הוציא את המיני-אלבום הרביעי שלו, Keep the Quiet Out.

ב-26 בינואר 2015, הוא הוציא את המיני-אלבום החמישי שלו, When the Darkness Comes.

ב-11 בספטמבר 2015, הוא התארח בסינגל "Shivers" של סי.גי. לואיס.

=== 2016–הווה: Raised Under Grey Skies ===
ב-18 במרץ 2016, הוא הוציא, בשיתוף פעולה עם אוולינו, את הסינגל "Five More Days".

ב-3 ביוני 2016, הוא התארח בסינגל "Perfect Strangers" של ג'ונאס בלו. השיר הגיע, בשיאו, למקום השני במצעד הסינגלים הבריטי. השיר קיבל תואר פלטינה כפולה בבריטניה,<ref name="BPI"></ref> תואר פלטינה כפולה באוסטרליה,<ref name="ARIA 7 November"></ref> ותואר פלטינה בניו זילנד.<ref name=":1"></ref>

ב-10 ביוני 2016, הוא הוציא את הסינגל "Party".

ב-16 בספטמבר 2016, הוא הוציא את הסינגל "September Song". השיר הגיע, בשיאו, למקום השביעי במצעד הסינגלים הבריטי, למקום השביעי במצעד הסינגלים האירי, ולמקום הרביעי בסקוטלנד.

ב-7 באפריל 2017, הוא הוציא את הסינגל "Passport Home". הסינגל הגיע, בשיאו, למקום ה-30 בסקוטלנד, ולמקום ה-86 במצעד הסינגלים הבריטי.

ב-21 ביולי 2017, הוא הוציא את הסינגל "She's on My Mind". הסינגל הגיע, בשיאו, למקום השמיני באוקראינה, למקום העשירי בפלנדריה, למקום ה-11 בוולוניה, ולמקום ה-12 ברוסיה.

ב-25 באוגוסט 2017, הוא הוציא את הסינגל "Wait".

ב-6 באוקטובר 2017, הוא הוציא את אלבום האולפן הראשון שלו, Raised Under Grey Skies.

ב-26 בינואר 2018, הוא התארח בסינגל "Get Involved" של קרייג דייוויד.

ב-3 במאי 2019, הוא הוציא, בשיתוף פעולה עם אסטריד אס, את הסינגל "Sing It with Me". הסינגל הגיע, בשיאוף למקום השלישי בפלנדריה, ולמקום השישי בוולוניה.

ב-29 במאי 2019, הוא התארח בסינגל "We Were Young" של פטיט ביסקוויט .

ב-14 באוקטובר 2019, הוא הוציא, בשיתוף פעולה עם גבריאל אפלין, את הסינגל "Losing Me". הסינגל, הגיע, בשיאו, למקום ה-31 בניו זילנד.

ב-24 באוקטובר 2019, הוא הוציא, בשיתוף פעולה עם סטפלון דון ובנקס & רנקס, את הסינגל "The Reason Why".<ref></ref>

ב-26 ביוני 2020, הוא הוציא את המיני-אלבום השישי שלו, Too Close.<ref></ref>

ב-12 בפברואר 2021, הוא הוציא את המיני-אלבום השביעי שלו, Love.<ref></ref>

ב-20 באוגוסט 2021, הוא הוציא, בשיתוף פעולה עם סיגלה ו-R3hab את הסינגל "Runaway".<ref></ref>

ב-18 בפברואר 2022, הוא הוציא את אלבום האולפן השני שלו, She.<ref></ref>

== דיסקוגרפיה ==
=== אלבומי אולפן ===
* 2017: Raised Under Grey Skies
* 2022: She

=== מיני-אלבומים ===
* 2012: EP1
* 2012: EP2
* 2013: EP3
* 2014: Keep the Quiet Out
* 2015: When the Darkness Comes
* 2020: Too Close
* 2021: Love

== קישורים חיצוניים ==

* 

== הערות שוליים ==

קטגוריה:אמני איילנד רקורדס
קטגוריה:זמרים-יוצרים בריטים
קטגוריה:זמרים בריטים
קטגוריה:פזמונאים בריטים
קטגוריה:אנגלים שנולדו ב-1983
Perfect Strangers (שיר של ג'ונאס בלו)

"Perfect Strangers" (בעברית: זרים גמורים) הוא סינגל של המפיק המוזיקלי הבריטי, ג'ונאס בלו, בשיתוף פעולה עם הזמר-יוצר הבריטי, ג'ייפי קופר. הסינגל, שיצא ב-3 ביוני 2016, נמצא באלבום Blue.<ref name="iTunes"></ref> נכון לאפריל 2024, השיר הושמע למעלה ממיליארד פעמים בספוטיפיי.<ref></ref>

גרסה יפנית לשיר של קבוצת הבנות הדרום קוריאנית, AOA, יצאה ב-30 בנובמבר 2016, והיא נמצאת באלבום Runway.

השיר הושמע במהלך גמר הליגה האירופית 2019 בין הקבוצות האנגליות צ'לסי וארסנל.

== וידאו קליפ ==
הווידאו קליפ של הסינגל יצא לראשונה ב־14 ביוני 2016. הווידאו קליפ כולו צולם בקייפטאון, דרום אפריקה. בווידאו קליפ, ניתן לראות אישה (ויקטוריה שולץ) שפוגשת את אותו הגבר (דווין דולרי) בכל מקום שהיא הולכת. לאחר מכן, הם נהנים יחד בדרום אפריקה, כשהגבר מציג תעלולי סקייטבורד והאישה מציגה ברייקדאנס. נכון לאוקטובר 2022, הווידאו קליפ נצפה ביוטיוב למעלה מ־756 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!אוסטרליה (ARIA)
|פלטינה ×2
|140,000
|-
!בלגיה (BEA)
|פלטינה
|20,000
|-
!קנדה (Music Canada)
|פלטינה
|80,000
|-
!גרמניה (BVMI)
|פלטינה
|400,000
|-
!איטליה (FIMI)
|פלטינה ×3
|150,000
|-
!מקסיקו (AMPROFON)
|זהב + פלטינה ×2
|150,000
|-
!הולנד (NVPI)
|פלטינה ×5
|200,000
|-
!ניו זילנד (RMNZ)
|פלטינה
|15,000
|-
!פולין (ZPAV)
|פלטינה ×3
|60,000
|-
!פורטוגל (AFP)
|פלטינה
|10,000
|-
!הממלכה המאוחדת (BPI)
|פלטינה ×2
|1,200,000
|-
!ארצות הברית (RIAA)
|זהב
|500,000
|}

== היסטוריית יציאות לאור ==
{| class="wikitable plainrowheaders"
!אזור
!תאריך
!פורמט
!גרסה
!חברת תקליטים
|-
! scope="row" | הממלכה המאוחדת
| 3 ביוני 2016
| rowspan="3" | הורדה דיגיטלית
|מקורית
| קפיטול רקורדס, פוזיטיביה רקורדס, וירג'ין EMI רקורדס
|-
! rowspan="2" scope="row" |עולם
| 15 ביולי 2016
|אקוסטית
| rowspan="2" |Jonas Blue Music
|-
| 22 ביולי 2016
|רמיקסים
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי ג'ונאס בלו
קטגוריה:שירי ג'ייפי קופר
קטגוריה:שירים באנגלית
קטגוריה:שירים שנכתבו על ידי ג'ונאס בלו
קטגוריה:סינגלים שהגיעו למקום הראשון בפולין
קטגוריה:סינגלים בהוצאת וירג'ין EMI רקורדס
קטגוריה:סינגלים בהוצאת קפיטול רקורדס
גירושין בנוסח אמריקה (סרט, 1967)

גירושין בנוסח אמריקה (באנגלית: Divorce American Style) הוא סרט קומדיה סאטירית אמריקאי משנת 1967 בימויו של באד יורקין, עם דבי ריינולדס, דיק ואן דייק, ג'ייסון רוברדס, ג'ין סימונס וואן ג'ונסון.

התסריט נכתב בידי נורמן ליר שגם הפיק את הסרט והוא מבוסס על סיפור של רוברט קאופמן. העלילה היא על הבעיות שבהן נתקלים זוגות גרושים ובעיקר על בעיית המזונות הגבוהים שמשולמים לאישה בקביעת בית המשפט.

נורמן ליר ורוברט קאופמן היו מועמדים לפרס אוסקר לתסריט המקורי הטוב ביותר. ליר היה מועמד גם לפרס גילדת הכותבים של אמריקה.

==תקציר העלילה==
ריצ'רד הרמן (דיק ואן דייק) וברברה הרמון (דבי ריינולדס) נשואים כבר 17 שנה ויש להם שני ילדים בגיל ההתבגרות. מצבם הכלכלי מצוין אך הם רבים כל הזמן ובטונים גבוהים. הם הולכים ליועץ זוגי שלא מסוגל לעזור להם. עורכי הדין של שניהם מייעצים בשלב ראשון להוציא את הכסף מהחשבון המשותף. ריצ'רד מרוקן את הכספת אבל כשהוא רוצה לרוקן את חשבון הבנק מתברר לו שברברה הקדימה אותו ולה מתברר שריצ'רד רוקן את הכספת. הם מחליטים להתגרש. ריצ'רד מפסיד במשפט והשופט קובע שעליו לשלם לברברה סכום גדול כמזונות ולכן תהיה לו הכנסה שבועית רק של 87.30 דולר לשבוע מתוך 25,000 דולר שהוא מרוויח בשנה.

ריצ'רד עוזב את הבית מדוכא חברו. ליונל (ג'ו פלין) מפגיש אותו עם נערת ליווי (לי גרנט) אך ריצ'רד בורח ממנה. הוא נפגש בנלסון דוונס (ג'ייסון רוברדס) שמזמין אותו לביתו כדי להכיר את גרושתו ננסי (ג'ין סימונס) לפי החלטת בית המשפט הוא משלם לננסי מזונות עד שתתחתן עם מישהו. הוא זקוק לזה כי ארוסתו ההריונית יוניס (איילין ברנן) נמצאת בהריון.

ריצ'רד מתחיל לצאת עם ננסי והוא מוצא חן בעיניה. הבעיה היא שהוא חייב לשלם מזונות לברברה כל עוד לא התחתנה שוב. נלסון וננסי מנסים למצוא לברברה בן זוג ומוצאים סוחר מכוניות עשיר ומצליח בשם אל ירלינג (ואן ג'ונסון).

היחסים בין ברברה ואל מתהדקים וגם הילדים אוהבים אותו לאחר שקנה להם מכונית.

לבסוף כולם הולכים למועדון לילה בו מופיעה מהפנטת. היא מזמינה את ברברה לבמה, מהפנטת אותה ואומרת לה שלאחר שתתעורר, תיגש לאדם שהיא אוהבת ביותר. להפתעת כולם היא ניגשת לריצ'רד והם מתחבקים, חוזרים הביתה שמחים ומרוצים אבל מיד חוזרים להתווכח.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|דבי ריינולדס
|ברברה הרמן
|
|-
|דיק ואן דייק
|ריצ'רד הרמן
|
|-
|ג'ייסון רוברדס
|נלסון דוונס
|
|-
|ג'ין סימונס
|ננסי דוונס
|אשתו של נלסון
|-
|ואן ג'ונסון
|אל ירלינג
|סוחר מכוניות
|-
|לי גרנט
|דידי מרפי
|נערת ליווי
|-
|איילין ברנן
|יוניס
|ארוסתו של נלסון
|-
|ג'ו פלין
|ליונל
|חבר של ריצ'רד
|}

==קישורים חיצוניים==

* [https://www.youtube.com/watch?v=VYvZpikpljg קדימון לגירושין בנוסח אמריקה], באתר יוטיוב
* [https://www.youtube.com/watch?v=7KsP673dxRk דיק ואן דייק ולי גרנט בגירושין בנוסח אמריקה], באתר יוטיוב
* [https://www.tcm.com/tcmdb/title/23748/divorce-american-style#overview גירושין בנוסח אמריקה], באתר TCM

קטגוריה:סרטי 1967
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטים מבוססי סיפורים קצרים
קטגוריה:סרטי קולומביה
קטגוריה:סרטים על גירושים
קטגוריה:סרטי סאטירה
Te Ao Mārama

Te Ao Mārama (בעברית: עולם האור) הוא המיני-אלבום השלישי של הזמרת הניו זילנדית לורד. המיני-אלבום יצא לאור ב-9 בספטמבר 2021 על ידי חברת התקליטים יוניברסל מיוזיק גרופ. המיני-אלבום מכיל שירים מתוך אלבום האולפן השלישי של לורד, Solar Power והוא כולו מושר בשפה המאורית.

==רקע והכרזה==
לאחר יציאת אלבום האולפן השלישי שלה Solar Power, פנתה לורד ליוצרים מריון וסנדרה וויהונגי, שאותן כינתה "הגיבורות הבלתי מוזכרות" של הפרויקט, עם הרעיון ליצור מיני-אלבום. לורד אמרה לליוני היידן מ"ספינוף" ששתי האחיות וויהונגי "הרכיבו עבורי מסמך שיעזור לי להבין איך יהיה נכון לשיר".<ref name="SpinoffInterview"></ref>

לורד סיפרה שהיא ידעה מעט את השפה המאורית, והסבירה ש"זה לא היה משהו שהיה חלק גדול מהחיים [שלה] וזה היה משהו שסביבו [היא] חשה סוג של עצב וקצת רגשות אשמה".<ref name=SpinoffInterview/>Te Ao Mārama מתורגם ל"עולם האור" במאורית, אשר התייחס לאלבומה הקודם של לורד, Solar Power, וגם לביטוי "mai te pō ki te ao mārama", שהוא חלק מנרטיב הבריאה המאורי, המסמל מעבר מלילה אל עולם מואר.<ref name=SpinoffInterview/><ref></ref>

===עטיפת האלבום===
עטיפת האלבום היא גרסה צבעונית של היצירה "Serene" של האומן הניו זילנדי ריי אמון.<ref name=SpinoffInterview/>

== רשימת רצועות ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!rowspan="2" |עולם
|9 בספטמבר 2021
|הורדה דיגיטלית • סטרימינג
|rowspan="2" |יוניברסל מיוזיק גרופ
|<ref name="AppleMusic"></ref>
|-
|21 בינואר 2022
|תקליט
|<ref></ref>
|-
|}

==קישורים חיצוניים==

==הערות שוליים==

קטגוריה:אלבומי לורד
קטגוריה:מיני-אלבומים מ-2021
קטגוריה:אלבומים באנגלית
קטגוריה:אלבומים שהופקו על ידי ג'ק אנטונוף
אכרם רג'וב

מייג'ור גנרל אכרם ג'ובראן ג'אבר רג'וב (בערבית: أكرم جبران جبر الرجوب; נולד ב-1963 בדורא) הוא איש כוחות הביטחון ופוליטיקאי פלסטיני, מושל ג'נין.

בין השנים 2014–2016 שימש מושל שכם. רג'וב הוא בן דודו של ג'יבריל רג'וב.

==ביוגרפיה==
נולד בעיירה דורא שבנפת חברון, אז בשטח ממלכת ירדן. מגיל צעיר היה חבר בתנועת הפת"ח, ב-1981 נשפט לעשר שנות מאסר בישראל. זמן מה לאחר שחרורו נעצר שוב ונידון לארבע שנות מאסר נוספות.

בתקופת הסכמי אוסלו שוחרר מהכלא הישראלי, וב-1994 הצטרף לשירות הביטחון המסכל, כמנהל המבצעים של מחוז דרום שכלל את חברון ובית לחם. בהמשך התקדם ושימש סגן מפקד מחוז טול כרם, סגן מפקד מחוז בית לחם וסגן מפקד מחוז רמאללה. בין השנים 2001–2006 פיקד על אזור יריחו, בשנים 2006–2008 על אזור שכם, ובשנים 2008–2011 פיקד על אזור רמאללה.

ב-2014 ירש את ג'ברין אל בכרי כמושל מחוז שכם. ב-2016, במסגרת ועידת פת"ח השביעית, נבחר למועצה המהפכנית של פת"ח, הגוף השני בחשיבותו ל. בשנה זו הודח מתפקידו כמושל מחוז שכם.

ב-2018 מונה רג'וב למושל מחוז ג'נין.

== חיים אישיים ==
הוא נשוי ואב לחמישה. בעל תואר ראשון בהיסטוריה מהאוניברסיטה הפתוחה אל-קודס.

==קישורים חיצוניים==
* [https://ecfr.eu/special/mapping_palestinian_politics/akram_rajoub/ אכרם רג'וב], במפת הפוליטיקה הפלסטינית של האיחוד האירופי
* [https://en.nn.najah.edu/keyword/akram-rajoub/ התגית 'אכרם רג'וב'] באתר חדשות באנגלית של אוניברסיטת א-נג'אח

קטגוריה:ג'נין: אישים
קטגוריה:שכם: אישים
קטגוריה:פוליטיקאים פלסטינים
קטגוריה:פלסטינים שנולדו ב-1963
קורנליוס ניוטון בליס

קורנליוס ניוטון בליס (באנגלית: Cornelius Newton Bliss; ) היה סוחר, פוליטיקאי ואספן אומנות אמריקאי, שכיהן כמזכיר הפנים של ארצות הברית בממשלו של הנשיא ויליאם מקינלי וכגזבר הוועידה הלאומית של המפלגה הרפובליקנית בארבע מערכות בחירות רצופות.
==ראשית חייו==
קורנליוס בליס נולד בפול ריבר שבמסצ'וסטס. הוא היה בנם של עשהאל ניוטון ושל אירן בורדן (לבית לותר) בליס. משפחתו הייתה ממוצא אנגלי ואבי המשפחה היה תומאס בליס, שהיגר מבלסטון שבדבונשייר, אנגליה לניו אינגלנד ב-1635. אביו של בליס נפטר כאשר הוא היה תינוק ואמו נישאה בשנית לאדוארד ס. קיפ. ב-1840 עברה המשפחה לניו אורלינס.

בליס התחנך בניו אורלינס. כבר בגיל צעיר הוא נכנס למשרד הנהלת החשבונות של אביו החורג.

==קריירה עסקית==
ב-1849 שב בליס למסצ'וסטס, והיה לפקיד ובסופו של דבר לשותף זוטר בבית מסחר מרכזי בבוסטון. בהמשך הוא עבר לניו יורק, שם הוא הקים סניף של החברה. החברה, שבמקור נקראה "רייט ווייטמן", והפכה ב-1874 ל"רייט, בליס ופביאן", לאחר מותו של השותף הבכיר ג'ון ס. רייט. עם מותו ב-1881 של איבן רייט, הפכה החברה ל"בליס, פביאן ושות'", ובשם זה היא המשיכה לפעול אל תוך המאה ה-20. החברה הייתה לאחת מחברות הסיטונאות למכירת מוצרי בית הגדולות ביותר בארצות הברית.

==קריירה פוליטית==
כמי שתמך בעקביות בהטלת מכסי המגן, היה בליס אחד מהמארגנים של "הליגה אמריקאית למכסי מגן" ובמשך שנים רבות שימש כנשיאה. בפוליטיקה הוא היה פעיל במפלגה הרפובליקנית והיה יושב הראש של ועידת המפלגה של מדינת ניו יורק בשנים 1887–1888, ותרם רבות להצלחתו של בנג'מין הריסון בניו יורק בשנה שלאחר מכן. בליס היה הגזבר של הוועידה הארצית של המפלגה בין השנים 1892–1904.

בליס דחה הצעה להתמנות כמזכיר האוצר בממשלו של הנשיא ויליאם מקינלי, אך בסופו של דבר הוא כיהן כמזכיר הפנים בקבינט של מקינלי בשנים 1897–1899. בבחירות לנשיאות של 1900 הוצע לו להתמודד כשותפו למרוץ של מקינלי, אך הוא דחה את ההצעה.
==חיים אישיים==
הציור "הצוק באטרטט" של [[קלוד מונה, שהיה בבעלותו של בליס.]]
ב-1859 נשא בליס לאישה את מרי אליזבת פלמר, בתו של אברי פלמר מבוסטון. לזוג נולדו ארבעה ילדים, מתוכם רק שניים הגיעו לבגרות: לילי פ. בליס, שנמנתה עם מייסדי המוזיאון לאמנות מודרנית בניו יורק, וקורנליוס ניוטון בליס הבן, איש עסקים בולט.

בריאותו של בליס החלה להתדרדר ב-1910. את קיץ 1911 הוא בילה בבית הקיץ שלו שברמסון, ניו ג'רזי, בלווית רופאו, ארתור ו. בינגהאם. בספטמבר אותה שנה הוא שב לניו יורק בשל חולשתו. את השבועיים הבאים הוא בילה בביתו שבניו יורק. קורנליוס ניוטון בליס נפטר כתוצאה ממחלת לב ב-9 באוקטובר 1911. הוא נטמן בבית הקברות וודלאון שבניו יורק.

בליס היה אספן של אמנות יפה. בבעלותו היו עבודות של ארתור דייוויס, וכן התמונה "הצוק באטרטט" של קלוד מונה, שכיום מוצקת במוזיאון המטרופוליטן לאמנות.

==קישורים חיצוניים==

* [https://www.doi.gov/whoweare/past-secretaries#bliss קורנליוס ניוטון בליס] באתר מחלקת הפנים של ארצות הברית 
* קורנליוס ניוטון בליס באנציקלופדיה בריטניקה (מהדורת 1911) 
* 

==הערות שוליים==

קטגוריה:מזכירי הפנים של ארצות הברית
קטגוריה:חברי הקבינט של ארצות הברית בממשל ויליאם מקינלי
קטגוריה:אספני אמנות אמריקאים
קטגוריה:אמריקאים שנולדו ב-1833
קטגוריה:אמריקאים שנפטרו ב-1911
חוות קרן אור

חוות קרן אור היא חווה שיקומית לבעלי חיים. בחווה מתגוררים ומטופלים כ-450 בעלי חיים שניצלו מהתעללות או ממצוקה אחרת, ובהם עופות, כלבים, חתולים, חזירים, סוסים, עיזים, צבים, חמורים, פרות, כבשים ועוד. שמה המלא של החווה הוא "חוות קרן אור- חוויה הדדית בחווה שיקומית", היא נוסדה מתוך חזון שהקשר המיוחד עם בעלי חיים והטיפול בהם מטפל גם במטפלים עצמם. בחווה כ-65 מתנדבים שביניהם נערים בסיכון, קשישים, בוגרים על הרצף האוטיסטי, הלומי קרב ואחרים, חלקם מגיעים דרך סל שיקום של משרד הבריאות.

== ייסוד ==
קרן אור סלומון עם בעלי החיים
החווה הוקמה בשנת 2016 על ידי קרן אור סולומון, לאחר מיזמים שלה להפעלת ילדים עם בעלי חיים, ושיקום בעזרת בעלי חיים. מתוך חשש לצער בעלי חיים שנגרם במסגרות כאלה הם הופסקו, ונפתחה חוות המקלט. החווה שוכנה תחילה בכפר יונה, ולאחר כשנה הועתקה ליישוב עדנים שבשרון למשק בשטח 4 דונם. סולומון מנהלת את החווה ומתגוררת בה. ב-30 ביולי 2017 נרשמה החווה כעמותה. בשל בקשת בעלי המקום לפנות את השטח ביישוב עדנים, במהלך אוקטובר 2021 החווה הועתקה שוב לשטח בבית ברל.

== פעילות ==
התפעול היומיומי של החווה מתבצע באמצעות כ-65 מתנדבים שאחראים על האכלה, מתן טיפול וטרינרי, פיזיותרפיה, שיקום, ניקיון, הזנה מבקבוקים, התקנה על כיסאות גלגלים, ליווי טיפולים אישיים ועוד. חלק מהעובדים מגיעים במסגרת שירות לאומי. רבים מבעלי החיים הם נכים בצורה זו או אחרת. כל זכר שמגיע לחווה עובר סירוס ובמקרה של חתולים וכלבים הנקבות עוברות עיקור.

מלבד מתחמי המחייה של בעלי החיים, החווה כוללת גם: משרדים, שיקומיה, מרפאה, חדר טיפול באנשים, מתחם כלבים נכים וצימר לחתולים עיוורים.

[https://www.kerenorfarm.com/copy-of-6 לוקמן], באתר חוות קרן אור}}

הציבור פונה למתנדבי העמותה באמצעי המדיה השונים על מנת לדווח על בעלי חיים במצוקה.

בכל שנה החווה אחראית על חילוץ והצלה של מאות בעלי חיים ומציאת בתים מאמצים לעשרות בעלי חיים. החילוצים מתבצעים באמצעות כלי רכב מיוחדים לשינוע בעלי חיים: רכב חילוץ והצלה, קרון סוסים וקרון לעגלים וצאן.

מקורות המימון של העמותה הם תרומות, ירידים, סיורים לציבור, טיפולים אישיים, וחוגי ילדים. בשנת 2019 הכנסות העמותה כללו
294,056 ש"ח תרומות ו-123,826 ש"ח בעד שירותים.

== קישורים חיצוניים ==

* 

* 
* 
* 
* בן כספית ואריה אלדד, [https://103fm.maariv.co.il/programs/media.aspx?ZrqvnVq=IEHIEM&c41t4nzVQ=EF "בחווה אנחנו משקמים את בעלי החיים ואת עצמנו"], רדיו 103fm, 29 בנובמבר 2020
* 
* 
* 
* 
* 
* על החווה ועל המתנדבים שבעצמם מוצאים בה ריפוי: הלום קרב, ניצול שואה, ונערה על הרצף
* 
* , בערוץ של כאן 11, שודר ב-1.2.2022

==הערות שוליים==

קטגוריה:ישראל: עמותות
קטגוריה:ארגוני בעלי חיים בישראל
קטגוריה:זכויות בעלי חיים
קטגוריה:מקלטים לבעלי חיים
צ'ארלס טיילור (חוקר יהדות)

צ'ארלס טיילור (באנגלית: Charles Taylor; 24 במאי 1840 – 12 באוגוסט 1908) היה הבראיסט (נוצרי מלומד בעברית וספרות תורנית) אנגלי.

== ביוגרפיה ==
נולד בלונדון ולמד בבית הספר של קינגס קולג' ובסנט ג'ונס קולג' באוניברסיטת קיימברידג'.

ב-1874 פרסם תרגום מבואר לקהלת וב-1877 פרסם את הספר Sayings of the Jewish Fathers, תרגום מבואר של פרקי אבות. במהדורת 1899 צורפה גם רשימת מקורות וכתבי יד של פרקי אבות.

ב-1886 פרסם את מה שהאמין שהוא המקור העברי הקדום של הדידכה (תורת שנים-עשר השליחים), אחד מכתבי הנצרות הקדומה. ב-1889 פרסם מסה על התאולוגיה של הדידכה (Essay on the Theology of the Didache).

טיילור שיתף פעולה עם שניאור זלמן שכטר בגילוי הגניזה הקהירית ומימן חלק ממסעו של שכטר ועבודת המחקר שלו על קטעי הגניזה. יחד פרסמו את החיבור על מקורו העברי של ספר בן סירא (The Wisdom of Ben Sira, 1899) ופרסם מחקר משלו על קטעי גניזה (Cairo Genizah Palimpsests, 1900). המרכז לחקר הגניזה באוניברסיטת קיימברידג', בה מרוכזים רוב קטעי הגניזה, נקרא על שמם, מרכז שכטר-טיילור.

בנוסף לעניינו בכתבים עבריים, עסק טיילור גם במתמטיקה ונמנה עם מייסדי ועורכי כתב העת Messenger of Mathematics.

==לקריאה נוספת==
<div class="mw-content-ltr">

* 
</div>

==קישורים חיצוניים==
* 
* 

==הערות שוליים==

קטגוריה:חוקרי יהדות בריטים
קטגוריה:סגל אוניברסיטת קיימברידג'
קטגוריה:חוקרי גניזת קהיר
קטגוריה:הבראיסטים
קטגוריה:בריטים שנולדו ב-1840
קטגוריה:בריטים שנפטרו ב-1908
מועדון האסיר הפלסטיני

מועדון האסיר הפלסטיני (בערבית: نادي الأسير الفلسطيني - תעתיק: נאדי אלאסיר אלפלסטיני) הוא ארגון פלסטיני עצמאי (לא ממשלתי) שנוסד ב-1993 וחברים בו כ-1,600 אסירים ביטחוניים לשעבר ששהו שנה לפחות בבית-כלא ישראלי. מטרת המועדון היא לסייע לאלפי האסירים הפלסטינים שכלואים בישראל. המועדון פועל במגוון דרכים, החל מהגשת סיוע משפטי, דרך פעילות פוליטית למען שחרור האסירים ועד לתמיכה במשפחות האסירים. בראש הארגון עומד קדורה פארס, ומטהו הראשי שוכן ברמאללה.

הארגון אינו קשור למשרד האסירים הפלסטינים של הרשות הפלסטינית אך הוא משתף איתו פעולה במקרים של שביתות רעב או הפרות סדר.

== היסטוריה ==
ארגון האסירים הפלסטינים, המוכר יותר בשמו הרשמי "מועדון האסיר הפלסטיני", הוקם ב-1993. מיד לאחר הקמתו נבחר האסיר קדורה פארס להנהגתו. פארס ישב בכלא בעקבות פעילותו בפת"ח, ושנה לאחר בחירתו שוחרר מהכלא והמשיך להנהיג את הארגון ממשרדיו שברמאללה.

בשנות ה-90 של המאה ה-20 הקים אחד מהארגונים היריבים של פת"ח, ארגון החמאס, ארגון מתחרה ל"מועדון האסיר הפלסטיני", אך ארגון זה נחל כישלון וזאת מאחר גם אסירים שאינם מפת"ח, בהם אסירים פעילי חמאס והג'יהאד האסלאמי הפלסטיני היו חברים פעילים במועדון האסיר הפלסטיני.

לאורך השנים ארגן מועדון האסיר הפלסטיני מספר שביתות רעב ועימותים עם שירות בתי הסוהר. כמו מרבית הארגונים הפלסטינים, הארגון מציין מדי שנה את יום האסיר הפלסטיני.

==קישורים חיצוניים==

== הערות שוליים ==

*
קטגוריה:הסכסוך הישראלי-פלסטיני: ארגונים פלסטיניים
זורו המדהים

זורו המדהים (באנגלית: The Amazing Zorro) הוא סרט אקשן והרפתקאות מונפש טלוויזיוני אמריקאי, אשר מבוסס על ספר הרפתקאות בכיכובו של זורו בשם "קללת קפיסטרנו" מאת ג'ונסטון מקולי, שיצא לאור לראשונה בשנת 1919. הסרט בוים על ידי סקוט המינג, נכתב על ידי אריק לוואלד, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא השנים עשר בסדרה.

הסרט שודר לראשונה בארצות הברית בערוץ ניקלודיאון ב-22 בדצמבר 2002. בישראל הסרט הופץ לראשונה בשנת 2014 בדיבוב לעברית. אורך הסרט הוא כ-72 דקות, ושפת המקור שלו היא אנגלית.

== תקציר העלילה ==

הסרט מתרחש באלטה קליפורניה בשנת 1815, ועוקב אחר דייגו דה לה וגה, אריסטוקרט צעיר שפועל בסודיות תחת השם "זורו". חלק מפעולותיו הן עזרה למעמד הנמוך שסובל מדיכוי על ידי המשטר אליו הוא משויך.

== מדבבים ==
הדיבוב העברי בוים על ידי אורנה כץ, והופק על ידי יעל אללוף ודן שצברג.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|דייגו דה לה וגה - זורו
|קוסה מנקומה
|לירון לב
|-
|לואיסה
|סילביה מלדונאדו
|רונה בקרמן
|-
|ניקו פולידו
|קתלין בר
|דולב סלע
|-
|דון קרלוס פולדיו
|מארק אצ'יסון
|דן שצברג
|-
|דונה קטלינה
|כרמן אגירה
|אורנה כץ
|-
|סמל גרסיה
|אלי גבאי
|גדי לוי
|-
|המושל
|ג'ון נובאק
|אלי לולאי
|-
|קפטן ראמון
|דייל וילסון
|עמי מנדלמן
|-
|סייוה
|
|רום מילשטיין
|}
בנוסף דיבבו בדיבוב העברי אלון שר, דניאל מגון ויהונתן מגון.

== קישורים חיצוניים ==

* 

== הערות שוליים ==

קטגוריה:סרטים אמריקאיים מבוססי ספרים
קטגוריה:סרטי הנפשה אמריקאיים
קטגוריה:סרטי הרפתקאות אמריקאיים
קטגוריה:סרטי פעולה אמריקאיים
קטגוריה:סרטי טלוויזיה אמריקאיים
קטגוריה:סרטי 2002
קטגוריה:סרטים באנגלית
קטגוריה:זורו: סרטים
אווה טרז'

אווה מריה טרז (בהונגרית: Törzs Éva Mária; בודפשט, 14 בפברואר 1914<ref></ref> – בודפשט, 6 באפריל 1987) הייתה ציירת יהודייה-הונגרייה.

== ביוגרפיה ==
אווה טרז' נולדה במשפחה יהודית. משנת 1931 למדה אצל אישטוואן סניי במשך שלוש שנים. משנת 1934 הציגה בקביעות. השתתפה בתערוכות של "סלון האביב" ושל "אגודת פאל סיניאי מרשה", שם קיבלה פרס הכרה. באמצעות פירושקה סאנטו הצטרפה לקבוצת "אמני היצירה הסוציאליסטיים", השתתפה בתערוכת הקבוצה בשנת 1937 בהיבשוולג' ולאחר מכן השתתפה בתערוכת האגודה החדשה לאומנים. היא שרדה את השואה ובשנת 1945 השתתפה ב"תערוכה הלאומית החופשית" הראשונה ששמה היה "אישה באמנות" בארמון קארויאי, ולאחר מכן בגלריה של בודפשט בתערוכת קבוצת האמנים הסוציאליסטים שארגנה לאיוש נמט. בשנות החמישים ציירה כמה דיוקנאות מטעם המדינה, כמו של הפסל פרנץ מדיישי. משנת 1953 עבדה כשנתיים במושבת האמנים של סנטאנדרה. בשנים אלה ניהלה מספר חוגי רישום במפעלים. תערוכתה האחרונה הייתה בהצגת קבוצת האמנים הסוציאליסטים בשנת 1969.

== חיים אישיים ==
אווה טרז' היא בתם של השחקן ינה טרז' והשחקנית רוז'י פוראי. אחיה הוא איבאן טרז' (בחו"ל איבאן טורס, 1916–1983) שהיה תסריטאי ובמאי קולנוע. סבה וסבתה מצד אביה היו אהרון אדולף טרז' (קודם בלוך) וברהה בורבאלה וייס, סבה וסבתה מצד אמה היו מאנו פישר, סוחר, ואנה לייטנר.

בעלה היה אקסל אוסטרברג (Axel Fritiof Gustaf Österberg) (1911–1968), היה עיתונאי מתסיס, סופר ומתרגם פוליטי. ממוצא שוודי, שנהג לחתום בשם קלוק. היא התחתנה עמו ב-20 באפריל 1939 בבודפשט.

== תערוכות ==
=== יחיד ===
<div class="mw-content-ltr">
1988 • A Hónap műtárgya, Magyar Munkásmozgalmi Múzeum, Budapest
</div>

=== קבוצתי (מבחר) ===
<div class="mw-content-ltr">
1937 * <Szocialista Képzőművészek Csoportjának kiállítása, Hűvösvölgy

1945 * I. Szabad Nemzeti Tárlat, Budapest

1952 * Szentendrei Festők II. kiállítása, Ferenczy Múzeum, Szentendre

1960 * Képzőművésznők nemzetközi kiállítása, Műcsarnok, Budapest

1969 * Szocialista Képzőművészek Csoportjának kiállítása, Budapest
</div>

== לקריאה נוספת ==
* Magyar életrajzi lexikon IV: 1978–1991 (A–Z) .Főszerk. Kenyeres Ágnes. Budapest: Akadémiai. 1994. ([http://mek.oszk.hu/00300/00355/html/ABC15363/16040.htm לקסיקון ביוגרפי הונגרי] בעריכת אגנש קניירש)
* [https://www.kieselbach.hu/muvesz/torzs-eva_6968 גלריה קיזלבאך]
* [https://galeriasavaria.hu/en/muveszek/torzs-eva/ גלריה סבאריה]
* [https://artportal.hu/lexikon-muvesz/torzs-eva-6689/ Artportal]
* [https://www.geni.com/people/Éva-Törzs/6000000026355488055 אווה טרז' ב-Geni]
* [http://fotomuzeum.hu/fotografiak/redner_miklos__torzs_eva אווה טרז' במוזיאון פוטוגרפי הונגרי]

== הערות שוליים ==

קטגוריה:ציירים יהודים הונגרים
קטגוריה:ניצולות השואה
קטגוריה:יהדות בודפשט
קטגוריה:בודפשט: אישים
קטגוריה:ציירים הונגרים
קטגוריה:ציירות יהודיות
קטגוריה:ילידות 1914
קטגוריה:הונגרים שנולדו ב-1914
קטגוריה:נפטרות ב-1987
יוסף אלבו (ערד)

הרב יוסף אלבו (נולד ב-1942) הוא הרב הראשי של העיר ערד.

==תולדות חייו==
נולד ב-1942 במרוקו לאביו הרב דוד אלבו, לימים רבה של מצפה רמון. עלה לישראל בימי העלייה ההמונית. למד בישיבת "פורת יוסף" ברחובות אצל הרב מאיר קובנר ובישיבת לומז'ה בפתח תקווה.

בשנת 1966 נבחר פה אחד לתפקיד רבה של ערד. כשהגיע לערד, הייתה האוכלוסייה הדתית בה קטנה מאוד ולא היו בה שירותי דת מסודרים, ובכל העיירה היה קיים בית כנסת אחד, שפעל בעיקר בשבתות ובחגים. הוא הקים מועצה דתית (בתמיכת ראש המועצה זאב חיימוני, חרף התנגדות חלק מהתושבים), ייסד מערכת חינוך דתית, הקים עירוב סביב לעיר, פעל להקמת בתי כנסת לעדות השונות, הקים מערכת כשרות ומקוואות. יזם פרויקט של טקסי בר מצווה מלווים בתפילת שחרית עם הנץ החמה על מצדה
. כמו כן, מכהן כרב בית הכנסת הספרדי המרכזי בעיר.

בשנת 1983 החל לכהן לצדו כרב אשכנזי הרב בן ציון ליפסקר, עד לפטירתו ב-2010, ומאז שוב מכהן הרב אלבו כרב ראשי יחיד.

בשנת 2016 זכה באות "יקיר העיר ערד". בין הנימוקים לזכייתו:

==הערות שוליים==

קטגוריה:בוגרי ישיבת לומז'ה
קטגוריה:יקירי ערד
קטגוריה:ישראלים ילידי מרוקו
קטגוריה:עולים בשנות ה-1950
קטגוריה:ערד: אישים
קטגוריה:רבני ערים בישראל
קטגוריה:ישראלים שנולדו ב-1942
Debaixo do Meu Telhado: EP 2

Debaixo do Meu Telhado: EP 2 (בעברית: מתחת לקורת הגג שלי: מיני-אלבום 2) הוא המיני-אלבום השני של הצמד הברזילאי סימונה & סימריה.<ref name=":1"></ref> המיני-אלבום יצא לאור ב-29 בינואר 2021, על ידי חברת התקליטים יוניברסל מיוזיק גרופ.<ref name=":1" /> ביום צאתו, יצאו גם הסינגל המוביל "Carro Do Ovo" בהשתתפות טיירי.<ref name=":2"></ref>

המיני-אלבום הוקלט בפרק זמן קצר בדומה לקודמו וזכה לביקורות חיוביות ומעורבות כאחד.<ref></ref>

== רקע והפקה ==
הרצועה הפותחת את המיני-אלבום היא "Carro Do Ovo" בהשתתפות טיירי, שהועלתה ליוטיוב בדיוק ביום בו יצא המיני-אלבום עצמו.<ref name=":2" /> ההופעה של סימונה & סימריה עם השיר הפכה לוויראלית וצברה למעלה מ-30 מיליון צפיות.<ref name=":2" /> הרצועה השנייה, "Paixão Retraída", הועלה ליוטיוב בפברואר 2021 וזכתה להצלחה גם כן.<ref></ref>

את הרצועה השלישית, "Já Sabe" והרביעית, "Hb20", פרסמו סימונה & סימריה בהמשך 2021; שתיהן זכו להצלחה.<ref></ref><ref></ref>

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|29 בינואר 2021
|הזרמת מוזיקה • הורדה דיגיטלית
|יוניברסל
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:מיני-אלבומים מ-2021
קטגוריה:אלבומי סימונה & סימריה
קטגוריה:אלבומי חברת יוניברסל מיוזיק גרופ
סטרומבוסיים

סְטְרוֹמְבּוּסִיִּים (שם מדעי: Strombidae) היא משפחה של חלזונות ים אוכלי אצות בגודל בינוני עד גדול. מינים רבים במשפחה זו משמשים כמזון של בני אדם והקונכייה משמשת פעמים רבות לקישוט.

== תפוצה ==
Lambis scorpius מאזור מיוט. ניתן לראות את העיניים כמו גם את האופרקולום בצורת חרמש.]]
הסטרומבוסיים חיים בעיקר במים טרופיים וסובטרופיים. הם נפוצים באוקיינוס השקט ההודו-מערבי, ושם ניתן למצוא את רוב המינים והסוגים.<ref>Abbott, R.T. (1960). "The genus Strombus in the Indo-Pacific". Indo-Pacific Mollusca 1(2): 33-144</ref> מינים אחדים מופיעים גם במזרח האוקיינוס השקט ובמערב האוקיינוס האטלנטי, וניתן למצוא מין יחיד על חוף האוקיינוס האטלנטי ההאפריקאי.<ref name="MTSPB"></ref> שישה מינים של סטרומבוסיים נמצאים באזור הקריבי.

== מורפולוגיה והרגלי חיים ==
[[סטרומבוס פרסי Conomurex persicus]]
Lentigo lentiginosus מ[[ראוניון.]]
עיני הסטרומבוסיים נמצאות בקצה משושים ארוכים. לקונכייה של הסטרומבוס יש פתח (aperture) ארוך וצר ותעלה סיפונלית דרכה עובר הסיפון שמשמש את החלזון לנשימה. בשולי פתח הקונכייה יש לרוב שקע או חריץ המאפשר לאחד ממשושי העין להציץ החוצה. חריץ זה נקרא חריץ סטרומבוסי. צורת החריץ משתנה ממין למין ומופיעה רק בקונכיות בוגרות.<ref name="Simone2005"></ref> לקונכיות של רוב המינים במשפחה זו צומחת שפה המתרחבת בהגיעם לבגרות מינית, והן מטילות ביצים בחוטים ארוכים וג'לטינ<nowiki/>יים.

במאה-19 הגדיר בטעות חוקר הטבע הצרפתי לאמארק, את הסטרומוסיים כחלזונות טורפים קרניבורים. ייתכן משום דמיון מסוים למשפחת החרוטיים. תפיסה שגויה זו נמשכה מספר עשורים וצוטטה על ידי חוקרים נוספים עד למחצית הראשונה של המאה ה-20. כיום ידוע כי סטרומבוסיים הם אוכלי אצות ולעיתים אוכלי רקב. לרוב תחום מחייתם הוא שוניות מים רדודים וקרקעות עם עשבי ים.

== התנהגות ==
בשונה מרוב החלזונות, אשר זוחלים לאט בעזרת התכווצויות גליות לאורך סולית הרגל, חלזונות סטרומבוסיים נעים בתנועה מזנקת. לכל חלזון רגל שרירית בצורת מגל מחודד ( משמשת גם כאופרקולום ) כאשר הוא רוצה לנוע הוא מכניס את קצה הרגל לחול ובתנועה של משוט דוחף את הקרקע ומניע עצמו קדימה.<ref name="Abbott2k"></ref><ref name="parker">Parker, G. H. (1922). "The leaping of the stromb (Strombus gigas Linn.)". Journal of Experimental Zoology 36: 205-209.</ref>

הרגל משמשת גם כלי חפירה ומאפשרת למינים מסוימים להתחפר בחול. תהליך החפירה עצמו, והדרך בה החלזון מתחפר משתנה בין מינים שונים. בדרך כלל, מינים בעלי קונכיות גדולות, כגון Eustrombus gigas ו-Lambis lambis, אינן קובורות את עצמן, למעט בשלבי הנעורים שלהן. עם זאת, מינים קטנים יותר נוהגים לקבור עצמם גם לאחר הבגרות.<ref name="Savazzi89"></ref>

== מינים נבחרים ==
* סטרומבוס פרסי Conomurex persicus - נפוץ בישראל לאורך חופי הים התיכון.
* סטרומבוס מקושט Conomurex decorus
* סטרומבוס פשוט Conomurex fasciatus
* סטרומבוס חום Canarium erythrinum
* סטרומבוס מגוון Canarium mutabilis
* סטרומבוס גבה-פתח Canarium fusiformis
* סטרומבוס קליעוני Canarium terebellutum
* סטרומבוס ירוד-שפה Gibberulus gibberulus
* סטרומבוס כנפן Dolomena plicata
* סטרומבוס תלת-קרני Tricornis tricornis
* שבען Lambis truncata

== קישורים חיצוניים ==

== הערות שוליים ==

קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
קטגוריה:חלזונות עילאיים
פסטיבל הקולנוע הים תיכוני במונפלייה

פסטיבל הקולנוע הים תיכוני במונפלייה (בצרפתית: Festival du cinéma méditerranéen de Montpellier או CINÉMED) הוא פסטיבל קולנוע שנערך בעיר מונפלייה שבדרום מערב צרפת.
==היסטוריה==
הפסטיבל נוסד בשנת 1979 ומאורגן על ידי מועדון הקולנוע על שם ז'אן ויגו (Ciné-Club Jean Vigo à Montpellier), ונערך מדי שנה בסתיו. מטרתו לקדם את אמנות הקולנוע באגן הים התיכון, אזור הים השחור, פורטוגל וארמניה.

המנהל האמנותי של הפסטיבל מאז 2015 הוא כריסטוף לפרק.

במהלך השנים אירח הפסטיבל סרטים רבים מישראל, בין השאר את הסרטים:
* "ברלין-ירושלים" בבימוי עמוס גיתאי ו"אלף נשותיו של נפתלי סימן טוב" בבימוי מיכל בת אדם.
* "בשם האהבה" בבימוי עידית שחורי (1994).
* "ארץ חדשה" (1995), בבימוי אורנה בן דור שזכה בפרס הקהל.
* "צעירים לנצח" (1996), בבימוי מיקי בהגן
* "משהו בעל ערך" (1998), סרט סטודנטים של דורית חכים שזכה לציון לשבח.
* "החברים של יאנה" (1999), בבימוי אריק קפלון
* "תמונה קבוצתית עם אישה" (2002), בבימוי יצחק רובין
* "אור" (2004), במאית הסרט קרן ידעיה זכתה במענק לפיתוח התסריט של הסרט מטעם הפסטיבל
* "אבנים" (2004), בבימוי רפאל נג'ארי זכה בציון לשבח.
* "נמס בגשם (2009), שכתבה בילי בן משה וביים בן זוגה דורון ערן
* "שליחותו של הממונה על משאבי אנוש" (2010), בבימוי ערן ריקליס.
* "איה" (2011), סרט קצר בבימוים של מיכל ברזיס ועודד בן נון שזכו בפרס לפיתוח סרט באורך מלא בפסטיבל.
* "עמק תפארת" (2011), סרט הביכורים של הדר פרידליך, זכה בפרס המבקרים, הפרס השני בחשיבותו בפסטיבל.
* "ג'נטל דוג" (2012), סרט קצר של דוד שאדי
* "לוויה בצהריים" (2013), בבימוי אדם סנדרסון (זכה בפרס המבקרים ובפרס המוזיקה הטובה ביותר)
* "עניינים אישיים" (2016), בבימוי מהא חאג' (זכה בפרס המבקרים)
* "תל אביב על האש" (2018), בבימוי סאמח זועבי (הסרט היה מועמד לפרס "אנטיגונה ד'אור")

==פרסים==
הפסטיבל מחלק מספר פרסים, שהחשוב שבהם הוא ה"אנטיגונה ד'אור", בין זוכי הפרס היו:
* 1993 "גולם במעגל"
* 2001 - "כיכר החלומות"
* 2009 - "עג'מי".
* 2011 - "איש ללא סלולרי" בבימוי סאמח זועבי
==קישורים חיצוניים==
* 

==הערות שוליים==

מונפלייה
קטגוריה:צרפת: פסטיבלים
קטגוריה:צרפת: תיירות
קטגוריה:צרפת: תרבות
קטגוריה:מונפלייה
אילי (אנגליה)

בית [[אוליבר קרומוול]]
פארקים לאורך הנהר
אילי (באנגלית: Ely) היא עיר במחוז קיימברידג'שייר שבאנגליה, 14 ק"מ צפון-מזרחית לקיימברידג'. מבחינה טופוגרפית ממוקמת העיר על גבי "אי" של קרקע חרסיתית בשטח של 60 קמ"ר המתנשא לרום של כ-26 מ' מעל המישור (the Fens). מישור זה היה מוצף מים באופן עונתי עד שנוקז במאה ה-18 ורובו היה שטחי ביצות, כך שהגישה לעיר נעשתה באופן מסורתי בשיט נהרות. אף על פי שכבר מאות שנים העיר ניצבת בלב שטח יבשתי, היא עדיין מכונה "האי אילי" (The Isle of Ely). על מרכז העיר חולשת קתדרלת אילי, מושב הבישוף של אילי ומרכז הדיוקסיה של אילי, הכוללת את כל קיימברידג'שייר. העיר היא צומת רכבות ומקושרת במסילות ברזל לקינגס לין, פיטרבורו, נוריץ', איפסוויץ', קיימברידג' ולונדון.

== היסטוריה ==
במקום נמצאו שרידי פעילות אנושית מן התקופה המזוליתית, תקופת הברונזה הבריטית, מתקופת הברזל הבריטית ומהתקופה הרומית. האזכור המוקדם ביותר של שם המקום הוא בחיבור "ההיסטוריה הכנסייתית של אנגליה" (Historia ecclesiastica gentis Anglorum) מאת בדה המכובד (731) כ-Elge. בכרוניקה האנגלו-סקסונית מופיע השם בצורה Elig. האטימולוגיה העממית קושרת את שם המקום לצלופחים (eels), אף שהוכח שהמילה eel עבור צלופח לא התקיימה עד סביבות 1300.

ב-672 הקימה אתלדרדה הקדושה מנזר במקום בו ניצבת הקתדרלה. המקום נהרס ב-870 על יד הפולשים הדנים. המנזר באילי היה אחד המנזרים הבנדיקטינים החשובים באנגליה לפני הכיבוש הנורמני של אנגליה והיה מעוז חשוב של התנגדות לנורמנים. לפי ספר יום הדין (1086) מנזר אילי היה "השני בעשרו בכל אנגליה". ב-1083 החלה בניית המבנה החדש של הקתדרלה וב-1109 היא נקבעה כמושב בישוף.

ב-1539, במסגרת הרפורמציה הפרוטסטנטית ופירוק המנזרים באנגליה השתלטו כוחותיו של הנרי השמיני, מלך אנגליה על הקתדרלה. ב-1541 ניתן לה מחדש צ'רטר מלכותי לשמש כקתדרלה ומרכז דיוקסיה והיא הוקדשה כ"קתדרלת השילוש הקדוש הבלתי ניתן לחלוקה". בין השנים 1636 ל-1646 התגורר מנהיג הפרלמנט אוליבר קרומוול בעיר, בבית הניצב במקום גם כיום (Oliver Cromwell's House). ב-1648 החליט הפרלמנט לפרק את הקתדרלה ולמכור את חומרי הבנייה והעיטורים. אך הדבר לא בוצע, כתוצאה מהתערבותו האישית של קרומוול. לאחר מכן ידעה העיר שנים של שקיעה.

בסוף המאה ה-18 וראשית המאה ה-19 יובשו אדמות המישור סביב העיר וב-1840 חוברה למסילת הברזל של מזרח אנגליה. בתקופה הוויקטוריאנית ידעה העיר תנופה של התחדשות. בשנות ה-40 של המאה ה-19 התקיים מהלך שיקום ושיפוץ של הקתדרלה ברוח התחייה הגותית בניהולו של ג'ורג' גילברט סקוט והדבר הפיח חיים בעיר.

== כלכלה ==
באופן מסורתי התבססה כלכלת העיר על דיג נהרות ובפרט דיג צלופחים. כן נודעה העיר כמרכז לייצור מוצרים מעץ הערבה. ענף כלכלי נוסף היה מחצבת חרסית גדולה לייצור חומר קרמי לקדרות ומחצבת קופרוליט לייצור פוספטים. לאחר ייבוש השטחים סביבה הפכה העיר לשוק מרכזי ליבולים חקלאיים שגודלו באדמות המיובשות ומרכז עיבוד סלק סוכר.

לאורך גדות הנהר והתעלות ששימשו כעורק חיים, כלכלה ותחבורה, פותחו פארקים לנופש, ספורט ותיירות.

== עיר תאומה ==

== ראו גם ==
* קתדרלת אילי

== קישורים חיצוניים ==

* 
* [https://web.archive.org/web/20110522021054/http://www.ely.anglican.org/about/brief_history.html היסטוריית הדיוקסיה של אילי]
* [https://web.archive.org/web/20110717175121/http://www.urbed.com/cgi-bin/get_binary_doc_object.cgi?doc_id=276&fname=extra_pdf_2.pdf Ely master plan]
* 

==הערות שוליים==

קטגוריה:מזרח אנגליה (אזור מנהלי): ערים
קטגוריה:קיימברידג'שייר
הכלבתולים

הכלבתולים (באנגלית: The Houndcats) היא סדרת טלוויזיה מונפשת אמריקאית בת 13 פרקים, מסוגת הרפתקאות וקומדיה, אשר שודרה בשנת 1972 ברשת NBC. הסדרה הופקה על ידי חברת DePatie–Freleng Enterprises.

בישראל הסדרה שודרה בדיבוב עברי באמצע שנות ה-80 בערוץ 2 הניסיוני ובתחילת שנות ה-90 בערוץ הילדים.

== תקציר ==
הסדרה מבוססת על סדרת הטלוויזיה "משימה בלתי אפשרית". הסדרה מספרת על חבורה של שלושה כלבים ושני חתולים, אשר יוצאים למשימות ריגול באמריקה של שנת 1914.

בכל פרק מקבלים הכלבתולים מסר מהמנכ"ל הבלתי נראה שלהם, והמסר מתנגן בפטיפון, בפסנתר או בכל כלי נגינה אחר (פארודיה על מכשיר ההקלטה ממשימה בלתי אפשרית) אולם כאשר המילים "ישמיד את עצמו תוך 5 שניות" מפתיע את הכלבתולים וגורם להם לברוח לפני הפיצוץ.

== דמויות הסדרה ==
* ברק (Stutz, "סטוץ") - מנהיג חבורת הכלבתולים.
* גיבור (Mussel Mutt, "מאסל מאט") - החזק בחבורה, כלב ענקי ותמיד רעב, העיניים שלו נסתרות מתחת לכובע.
* למה (Dingdog, "דינג דוג") - ידו הימיני של ברק, הוא לבוש בבגדי חייל.
* זרח (Putty Puss, "פוטי פוס") - חתול קטן, ידוע בתור אשף התחפושות.
* קונץ (Rhubarb, "רוברב") - כלב מדען, לובש מעיל גדול וחובש כובע סומבררו אשר מראה רק את אפו. במעיל שלו יש כל מיני המצאות.

== קישורים חיצוניים ==

* 

קטגוריה:סדרות הנפשה אמריקאיות
קטגוריה:ערוץ הילדים: תוכניות רכש
קטגוריה:ערוץ 2 הניסיוני: תוכניות וסדרות רכש
קטגוריה:סדרות טלוויזיה אמריקאיות שעלו לשידור בשנות ה-1970
חריץ סטרומבוסי

[[סטרומבוס פרסי Conomurex persicus]]
חריץ סטרומבוסי
חריץ סטרומבוסי הוא מאפיין אנטומי הנראה כשקע או חריץ בשולי פתח הקונכייה של מינים בוגרים ממשפחת הסטרומבוסיים.

לחלזונות ימיים ממשפחת סטרומבוסיים יש חריץ בקצה פתח הקונכייה לא רחוק מהתעלה הסיפונלית. שקע זה נקרא חריץ סטרומבוסי. תפקידו לאפשר לבעלי החיים להאריך את אחד ממשושיו ולהציץ החוצה החוצה דרך החריץ מבלי לחשוף את כל הפתח הקונכייה ולסכן את גופו.<ref>Kenneth R. Wye, The Encyclopedia of Shells, London, 2004, p. 70.</ref> לכל מין צורת חריץ אופיינית, לעיתים החריץ עמוק ולעיתים נראה כמו שקע רחב. החריץ ניכר בעיקר בקונכיות בוגרות ולעיתים חסר לחלוטין אצל צעירים.
{|
|משושים שבקצותיהם עיניים מאחור. בתמונה משוש העין הימיני בולט דרך התעלה הסיפונלית ומשוש העין השמאלי בולט דרך החריץ הסטרומבוסי.]]
|}

== הערות שוליים ==

קטגוריה:אנטומיה של רכיכות
קטגוריה:חלזונות